ເຈົ້າ​ໜ້າ​ທີ່ ສືບ​ສວນ​ວ່າ ສາຍ​ໄຟ​ຟ້າ ມີ​ສ່ວນ​ກ່ຽວ​ຂ້ອງ ກັບ​ໄຟ​ປ່າ​ໃນ​ລັດ ຄາ​ລິ​ຟໍ​ເນຍ ຫຼືບໍ່
ບໍ​ລິ​ສັດໄຟ​ຟ້າ Southern Caliifornia Edison ໄດ້​ກ່າວ​ວ່າ ເຂົ​າ​ເຈົ້າ​ໄດ້ເປີດ​ໄຟ​ຟ້າ​ໃສ່​ສາຍ​ໄຟ​ຄວາມ​ແຮງ 16,000 ໂວນຄືນ ບໍ່​ເຖິງ 15 ນາ​ທີ​ກ່ອນ​ໄຟ​ໄດ້​ໄໝ້.
ທ່ານ ເອເຈ ຄາລເດີຣອນ, ຫົວໜ້າຄົນເຮັດວຽກຢູ່ສວນຕົ້ນ ອາໂວກາໂດ ແລະ ຕົ້ນໄມ້ຈຳພວກໝາກນາວ ໃນພາກໃຕ້ຂອງລັດຄາລິຟໍເນຍ ໄດ້ກ່າວຕໍ່ອົງການຂ່າວ AP ກ່ຽວກັບ ການສຳຫຼວດຂອງລາວ ກ່ຽວກັບ ໄຟ ມາເຣຍ ໃນເມືອງ ເວັນທູຣາ ທີ່ຕັ້ງຢູ່ເຂດຊົນນະບົດວ່າ “ເວລາທີ່ໄຟຜ່ານເຂົ້າມາ, ມັນໜ້າຕົກໃຈຫຼາຍ ວຽກງານທຸກຢ່າງທີ່ພວກເຮົາໃນແຕ່ລະປີ ແລະ ພຽງສອງສາມຊົ່ວໂມງ ມັນກໍຖືກໄໝ້ກ້ຽງໄປໝົດ ” ໄຟ ມາເຣຍ ແມ່ນເຜົາໄໝ້ພື້ນທີ່ເກືອບ 4,000 ເຮັກຕາ ການສັ່ງໃຫ້ຍົກຍ້າຍອອກຈາກພື້ນທີ່ແມ່ນໄດ້ຖືກຍົກເລີກ ທ່ານ ຈອນ ເກຣເຕີ, ເຈົ້າຂອງສວນ ບ່ອນທີ່ທ່ານ ເອເຈ ເຮັດວຽກຢູ່ນັ້ນເວົ້າວ່າ ລາວໄດ້ສູນເສຍຕົ້ນອາໂອກາໂດ “ປະມານ 4 ເຮັກຕາ ” ທ່ານ ເກຣເຕີ ໄດ້ກ່າວວ່າ ລາວໄດ້ເຫັນໄຟໄໝ້ຂຶ້ນທຳອິດຢູ່ຕີນພູ, ບ່ອນທີ່ໂຮງໄຟຟ້າຕັ້ງຢູ່ ບັນດາເຈົ້າໜ້າທີ່ກ່າວວ່າ ໄຟ ເມເຣຍ ໄດ້ເລີ່ມໄໝ້ໃນວັນພະຫັດທີ່ຜ່ານມາ ຢູ່ເທິງພູທາງພາກຕາເວັນຕົກສຽງເໜືອຂອງນະຄອນ ລອສ ແອນເຈີລິສ ແລະ ສາຍໄຟຟ້າອາດມີສ່ວນຮ່ວມ ສາຍໄຟຟ້າແມ່ນໄດ້ມີສ່ວນຮ່ວມໃນໄຟປ່າແຫ່ງອື່ນໆທີ່ໄດ້ເກີດຂຶ້ນເມື່ອບໍ່ດົນມານີ້ ບໍລິສັດໄຟຟ້າ Southern Caliifornia Edison ໄດ້ກ່າວວ່າ ເຂົາເຈົ້າໄດ້ເປີດໄຟຟ້າໃສ່ສາຍໄຟຄວາມແຮງ 16,000 ໂວນຄືນ ບໍ່ເຖິງ 15 ນາທີກ່ອນໄຟໄດ້ໄໝ້ ບໍລິສັດດັ່ງກ່າວໄດ້ເວົ້າວ່າ ເຂົາເຈົ້າຮ່ວມມືກັບບັນດານັກສືບສວນສອບສວນ ໃນພາກເໜືອຂອງລັດຄາລິຟໍເນຍ, ປະຊາຊົນໄດ້ສືບຕໍ່ທີ່ຈະເດີນທາງກັບໄປເມືອງໂຊໂນາມາ ບ່ອນທີ່ໄຟ ຄິນເຄດ ໄດ້ໄໝ້ປະມານ 313 ຕາລາງກິໂລແມັດ, ທຳລາຍບ້ານເຮືອນເກືອບ 200 ຫຼັງ ບັນດາເຈົ້າໜ້າທີ່ບໍ່ຮູ້ວ່າແມ່ນຫຍັງທີ່ເປັນສາເຫດຂອງໄຟໄໝ້, ແຕ່ບໍລິສັດ ປາຊີຟິກ ແກັສ ແລະ ໄຟຟ້າ ໄດ້ກ່າວວ່າ ເຂົາເຈົ້າໄດ້ປະສົບບັນຫາກັບ ເສົາສົ່ງໄຟຟ້າ ໃກ້ກັບຈຸດທີ່ໄຟໄດ້ເລີ່ມໄໝ້